|  |  |
| --- | --- |
| Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ | **РЕПУБЛИКА БЪЛГАРИЯ****НАЦИОНАЛНА ЗДРАВНООСИГУРИТЕЛНА КАСА** |

Национална здравноосигурителна каса – РЗОК гр. Пловдив, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД – 09 - 687 от 05.08.2015 година на Управителя на НЗОК

**ОБЯВЯВА КОНКУРС**

**ЗА ДЛЪЖНОСТ НАЧАЛНИК СЕКТОР**

**(ЕДНА ЩАТНА БРОЙКА)**

в сектор „Контрол на аптеки”, отдел „Извънболнична медицинска, дентална помощ и аптеки”, дирекция „Договаряне и контрол на изпълнението на медицинската, дентална помощ и аптеки” с месторабота в гр. Пловдив, при следните условия:

1. Минимални изисквания, предвидени в нормативните актове за заемане на конкурсната длъжност:

* образование: Висше;
* образователно- квалификационна степен : Магистър;
* професионален опит – 3 /три/ години;

или

* минимален ранг за заемане на длъжността: III-ти младши .

2. Предпочитани специалности, по които е придобито образованието: „Икономика”.

3. Специфични изисквания за конкурсната длъжност: няма

4.Допълнителни изисквания за заемане на длъжността, съгласно утвърдена длъжностна характеристика:

* професионален опит – 3 /три/ години в областта на придобитата квалификация и управленски опит във финансова институция.
* компютърна грамотност – World, Excel, Internet

5. Начинът за провеждане на конкурса **е решаване на тест и интервю.**

6. Необходими документи, които кандидатите следва да представят за участие в конкурса:

* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС)/;
* декларация по чл.17, ал.2, т.1 от НПКДС;
* копие от документи за придобита образователно – квалификационна степен и допълнителни квалификации;
* копие на документи удостоверяващи продължителността и областта на професионалния опит;
* в случай, че кандидатът притежава съответния ранг за изпълнението на длъжността, представя заверено копие от служебна книжка;
* копия на други документи по преценка на кандидата.

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок от публикуване на обявлението в сградата на РЗОК гр. Пловдив, всеки работен ден от 8.30 до 12.30 часа и от 13.00 до 17.00 часа.

Краен срок за подаване на документите до 17.00 часа на 17.08.2015 година включително.

8. Списъците и други съобщения във връзка с конкурса ще се обявяват на интернет страницата на НЗОК и на информационното табло в сградата на РЗОК-Пловдив, ул. „Христо Чернопеев” 20, лице за контакт: Илиана Иванова – ст. експерт, тел. 032/603004 и Теменужка Маневска – гл. експерт, тел. 032/603055.

9. Описание на длъжността:

Организира, ръководи и контролира дейността по сключването на договори с аптеките, приемане и обработване отчетните документи за изплащане на извършената дейност, предварителен и последващ контрол на договорните партньори по отношение на изпълнение на индивидуалните договори. Организира и ръководи работата в сектора, контролира изготвянето на периодични отчети за дейността на сектора. Контролира работата на Комисията за извършване на експертизи по ЗЗО в РЗОК-Пловдив. Предоставя на н-к отдел ИМДПА ежеседмична информация за извършения одит. Организира разработването на годишен и ежемесечен план за проверки на аптеки, сключили договор с РЗОК. Изпълнява всички задачи поставени от н-к отдел ИМДПА. Отговаря за резултатите от взетите решения при организирането и ръководенето на цялостната дейност в областта на контрола на аптеките и за действията си при изпълнение на преки контролни функции. Участва в селекцията на служители за сектора, въвеждане и обучение на служителите в сектора.

10. Размер на основната заплата определена за длъжността от 380 до 2100 лв.

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от http://www.nhif.bg/.